laion/Wikipedia-Exotic huggingface dataset:
Komo keel

Komo keel on bantu keelte hulka kuuluv keel, mida kõneleb 400 000 inimest Kongo DV-s.
Kanava (Vinnõtsja oblast)

Kanava (ukraina keeles Канава) on küla Ukrainas Vinnõtsja oblastis Tõvrivi rajoonis. Asub Lõuna-Bugi kaldal. Elanike arv on 160. Pindala on 1,63 km².
Mizo keel

Mizo keelt kõneleb emakeelena mizo rahvas Mizorami osariigis Indias, osariigis Myanmaris ja Bangladeshis, Chittagongi mäe piirkonnas. 2001. a. seisuga oli Mizo keele kõnelejaid kokku 687 750, neist 675 000 Indias Mizo keeles on 25 häälikut  : a, aw, b, ch, d, e, f, g, ng, h, i, j, k, l, m, n, o, p, r, s, t, u, v, z Hiljem lisati pikkadele täishäälikutele tsirkumfleks ^  : â, ê, î, ô, û Tsirkumfleksid ei olevat suutnud täielikult kirjapildis siiski mizo keele omapärasid edasi anda ja seetõttu võeti Mizorami kohalikus ajalehes Vanglaini kasutusele ka rõhud ja täpid, rõhutamaks toone ja intonatsioone: á, à, ä, é, è, ë, í, ì, ï, ó, ò, ú, ù, ü Täishäälikud jagunevad üksikvokaalideks, diftongideks (ehk kakskikvokaalideks) ja ka triftongideks (ehk kolmikvokaalideks) Kolmikvokaalid mizo keeles on iai, iau, uai, uau. Kaashäälikud jagunevad klusiilideks, afrikaatideks, frikatiivideks, nasaalideks ja liikvidadeks. Mizo keel on toonikeel, kus helikõrgus ja hääldus muudavad sõnade tähendust vastavalt. Järgnevalt on toodud kaheksa tooni ja intonatsiooni, mida saab täishäälikuga esitada. Näites on täishäälikuks a sõnakombinatsioonis p-a-n-g: Pikk kõrge toon: páng Pikk madal toon: pàng Maksimaalne toon: pâng Hetkeline toon: päng Lühike tõusev toon: pǎng Lühike kukkuv toon: pȧng Lühike keskmine toon: pang Lühike madal toon: pạng Laused ehitatakse mizo keeles üles järjekorras alus - sihitis - öeldis. Arvud ühest kümneni mizo keeles on: üks - (Pa)khat kaks - (Pa)hnih kolm - (Pa)thum neli - (Pa)li viis - (Pa)ngá kuus - (Pa)ruk seitse - (Pa)sarih kaheksa - (Pa)riat üheksa - (Pa)kua kümme - Sàwm mi-sual in a man doon - kurjategija saab su kätte lhim tak in a-n om - nad elasid õnnelikult kho-pui a´ a peem - ta kolis linna Olemas on ka mizokeelne piibel Ethnologue (vaadatud 25. novembril 2013) Wikipedia (vaadatud 25. novembril 2013) The Grammar of Simple Clauses in Mizo "Lõik mizokeelsest piiblist". Originaali arhiivikoopia seisuga 4. märts 2016. Vaadatud 25. novembril 2013.
Malta lipp

Malta lipp on Malta Vabariigi ametlik lipp. Lipp võeti kasutusele (heisati ametlikult esimest korda) 21. septembril 1964. Kangas on jagatud vertikaalselt kaheks ühesuuruseks väljaks, vardapoolne on valge ja lehvipoolne punane (Pantone värviskaala järgi PMS 186). Vardapoolsesse ülanurka on paigutatud heraldika reeglite kohaselt punase ääristusega Georgi rist, mille andis Maltale Suurbritannia kuningas George VI 1942. aastal Teises maailmasõjas osutatud kangelaslikkuse ja rahva pühendumuse eest. Malta vapp Malta lipp andmebaasis Flags of the World (inglise keeles)
Matteo I Visconti

Matteo I Visconti (ka Matteo Il Magno ehk Matteo Suur) (15. august 1250 Invorio – 24. juuni 1322 Milano) oli Milano valitseja aastatel 1291–1302 ja uuesti pärast Della Torrede poolt peale surutud eksiili 1311–1322. Valituna 1287 oma vanaonu Ottone Visconti abiga nn rahvakapteniks (Capitano del Popolo), õnnestus Matteol esialgne pooleaastane ametiaeg venitada tänu korduvale tagasivalimisele viieks aastaks – kuni aastani 1302. Ettenägeliku ja osava poliitikuna ning keiser Heinrich VII abiga seadustas Matteo Viscontide võimu Lombardia linnade üle. Keiser andis talle ka keiserliku vikaari ja Signore di Milano (1313–1322) tiitli. Sooviga saada väärilist aadliseisust oma suguvõsale, mis oli vana ja auväärne, kuid omas vaid vikondi tiitlit (millest tuleneb ka Viscontide nimi), korraldas Matteo Visconti oma poja Galeazzo abielu Beatrice d'Estega ning pani ka tütred mehele tolleaegsetele tähtsatele ja võimukatele poliitikutele. Matteo I Visconti valitsemisaeg oli Milano jaoks õitsenguperiood, mil leidis aset kaubanduslik ekspansioon Piacenza, Bergamo, Como, Cremona, Alessandria, Tortona, Pavia, Vercelli ja Novarra suunas.
Missouri osariik

Missouri on Ameerika Ühendriikide osariik 1821. aastast alates. Osariiki läbib läänest itta Missouri jõgi, idapiiriks on Mississippi jõgi. Põhjas piirneb Missouri Iowa osariigiga, lõunas Arkansasega, loodes Nebraskaga, läänes Kansasega, edelas Oklahomaga, idas Illinoisiga, kagus Kentucky ja Tennesseega. 2010. aastal elas Missouris 5 988 927 inimest. Osariik jaguneb 114 maakonnaks. 2020 United States Census, vaadatud 20.03.2022. Missouri osariigi koduleht
Ohio

Ohio [oʊˈhaɪ.oʊ] on Ameerika Ühendriikide osariik. USA 50 osariigi seas on ta pindalalt 34. Oma ligi 11,8 miljoni elanikuga on ta osariikide seas elanike arvu poolest 7. ja rahvastiku tiheduselt 10. kohal. Tema pealinn ja suurim linn on Columbus. Linnastutest on Cincinnati linnastu suurem kui Columbuse linnastu, kuid Cincinnati linnastu jääb osalt Ohiost välja Indianasse ja Kentuckysse. Ohio lipu lõi John Eisenmann 1901 ja see sai ametlikuks 1902. Lipp on USA värvides (punane, sinine ja valge) ning sellel on 17 tähte, sest Ohio on USA 17. osariik. See on ainus USA osariigi lipp, mis pole ristkülikukujuline. Ohio kõige kõrgem punkt on Campbell Hill (472 m). USA osariigi kõrgeimatest tippudest on see 43. kohal ja seda on nimetatud USA osariikide kõrgeimatest tippudest kõige paremini hooldatuks. Kõige madalam punkt on Ohio jõel kohas, kus ta Indiana piiril Ohiost välja voolab (139 m). Sisemajanduse kogutoodangu poolest oli Ohio 2023. aasta seisuga USA osariikidest 7. kohal, aga ühe elaniku kohta alles 26. kohal. Infotehnoloogia on Ohios suhteliselt vähe arenenud, aga seal on USA osariikide seas suuruselt 3. tööstus, sealhulgas suuruselt 2. autotööstus. Ohios paiknevad selliste kontsernide peakorterid nagu Procter & Gamble, Goodyear Tyre & Rubber, AK Steel, Timken, Abercrombie & Finch ning Wendy's. Põhjas piirneb Ohio Erie järve ning Michigani osariigiga, lõunas Kentuckyga, läänes Indianaga, idas Pennsylvaniaga ning kagus Lääne-Virginiaga. Kogu Ohio lõuna-ja kagupiiri moodustab Ohio jõgi. Ohio on Ameerika Ühendriikide osariik 1803. aastast alates. 2010. aasta rahvaloenduse järgi elas Ohios 11 536 504 inimest. Elanike arvult on Ohio Ameerika Ühendriikides seitsmes osariik. Osariik jaguneb 88 maakonnaks. 2020 United States Census, vaadatud 20.03.2022. Census Bureau QuickFacts: Texas, vaadatud 29.04.2019. census.gov vaadatud 4.05.11 2010.census.gov vaadatud 4.05.11 factfinder2.census.gov vaadatud 4.05.11 Ohio osariigi koduleht
Kosmoseturism

Kosmoseturism tähendab kosmoses käimist lõbu- või ärieesmärkidel. 2018. aasta seisuga on kommertskosmoselende pakkunud ainult Venemaa kosmoseagentuur Roskosmos. Erasektoris on tekkinud ettevõtteid, nagu Virgin Galactic ja Blue Origin, mis loodavad suborbitaalseid kosmoselende korraldades panna aluse kosmoseturismi sektorile. SpaceX plaanis saata kaks kosmoseturisti Kuu orbiidile, kuid 2018. aastal teatas ettevõte, et seda missiooni ei toimu. Aastatel 2001–2009 oli Roskosmose Sojuzidega kosmoses käinute reisi maksumus 20–40 miljonit USA dollarit. Toimus kaheksa lendu, millel osales seitse kosmoseturisti. Roskosmos peatas turismilennud 2010. aastal: Rahvusvahelise Kosmosejaama alalise meeskonna suurendamise ja NASA Space Shuttle'i programmi lõppemise tõttu kohti Sojuzidel kosmoseturistide jaoks enam ei jätkunud. Lende plaaniti uuesti alustada 2015. aastal, kuid ainus planeeritud missioon lükati määramata ajaks edasi. Seni viimane kosmoseturist käis kosmoses 2009. aastal. Amatöörastronaut "SpaceX no longer planning crewed missions on Falcon Heavy". Space News. Vaadatud 7. september 2018. "Russia halts space tours as U.S. retires Shuttle". Reuters. Vaadatud 7. september 2018. "How to become a space tourist: 8 companies (almost) ready to launch". Popular Science. Vaadatud 7. september 2018. Tyler, Patrick E. (7. mai 2001). "Space Tourist, Back From 'Paradise,' Lands on Steppes". The New York Times. Originaali arhiivikoopia seisuga 30.04.2013. Vaadatud 26.11.2013. "Space tourist gets value for money". CNN. 1. mai 2002. Originaali arhiivikoopia seisuga 7. juuli 2012. Vaadatud 26. novembril 2013. Moskowitz, Clara (9. juuni 2010). "Millionaire Space Tourist Wants to Go Back". Space.com. Asendas Jaapani ettevõtjat Daisuke Enomotot, kes pidi loobuma tervislikel põhjustel. "Her Ticket To Space: $20 Million". NPR. 14. juuli 2011. "Charles Simonyi buys return ticket to space for $35m". The Guardian. 24. märts 2009. "Expedition 18". NASA. Originaali arhiivikoopia seisuga 28. september 2013. Vaadatud 26. september 2008. Morrison, Tim (25. september 2008). "Space Tourist Richard Garriott". Time. Originaali arhiivikoopia seisuga 26. august 2013. Vaadatud 26. novembril 2013. Clark, Stephen (15. september 2010). "Boeing allies with Space Adventures for tourist flights". Spaceflight Now. Virgin Galacticu kosmoselennuki katselend viis surmaga lõppenud õnnetuseni Californias Mojave kõrbes (inglise keeles). Reuters, 1. november 2014
Vermont

Vermont on Ameerika Ühendriikide osariik Uus-Inglismaa piirkonnas, Ameerika Ühendriikide osariik alates 1791. aastast. Vermont pindalalt kuues ja elanike arvult teine väiksem osariik. See on ainus Uus-Inglismaa osariik, mis ei piirne Atlandi ookeaniga. Põhjas piirneb Vermont Kanada Québeci provintsiga, lõunas Massachusettsi osariigiga, läänes New Yorgi osariigiga ning idas New Hampshire'iga. Vermonti läänepiiril paikneb Champlaini järv. Osariigi suurim linn on Burlington ja pealinn Montpelier. Montpelier on USA osariikide pealinnade seas kõige väiksema rahvaarvuga (2020. aasta seisuga elas seal 8074 inimest). Vermont on ka ainus osariik, kus ei ole mitte ühtegi vähemalt 50 000 elanikuga linna (Burlingtonis elas 2020. aasta rahvaloenduse andmeil 44 743 inimest). Algselt asustasid piirkonda abenakid ja irokeesid. Esimese eurooplasena jõudis Vermonti Jacques Cartier 1535. aastal. 1609 kuulutas Samuel de Champlain piirkonna Uus-Prantsusmaa osaks ning 1666 rajasid prantslased sinna esimese asunduse. Osariigi nimi (ja hüüdnimi "Green Mountain State") arvataksegi pärinevat prantsuse keelest – de Champlain nimetas järve ääres asuvad mäestiku Rohelisteks Mägedeks (les Verts Monts). Seitsmeaastase sõja tulemusel läks ala inglaste võimu alla. 1777–1791 oli seal Vermonti vabariik. 1791. aastal liitus Vermont Ameerika Ühendriikidega, olles 14. liitunud osariik. Seega on Vermont üks neljast USA osariigist, mis on minevikus olnud iseseisvad riigid (teised kolm on Texas, Hawaii ja California). Vermont on Ameerika Ühendriikide suurim vahtrasiirupitootja. 2022. aastal toodeti seal 50,7% kogu riigi vahtrasiirupist. Osariik jaguneb 13 maakonnaks. Need on Addisoni maakond, Benningtoni maakond, Caledonia maakond, Chittendeni maakond, Essexi maakond, Franklini maakond, Grand Isle'i maakond, Lamoille'i maakond, Orange'i maakond, Orleansi maakond, Rutlandi maakond, Washingtoni maakond, Windhami maakond ja Windsori maakond. 2020 United States Census, vaadatud 20.03.2022. "Record high maple syrup production in Vermont" (PDF). USDA. 10. juuni 2022. Vaadatud 29. aprillil 2023. Vermonti osariigi koduleht
Masterdamine

Masterdamine on üks muusikaproduktsiooni etappe, mille tulemusena miksitud materjal salvestatakse tiražeerimise aluseks olevale andmekandjale ehk masterile. Masterdamisel on kolm etappi: Miksitud materjali järeltöötlemise käigus parandatakse väiksemaid vigu (kaotatakse krõpse, köhatusi, krabinaid) kasutatakse mürafiltreid, et kaotada surinaid ja sisinaid (noise reduction) korrigeeritakse stereopildi laiust lisatakse ruumikaja (ambience reverb) ekvaliseeritakse (equalize) audio träkkide vahel korrigeeritakse üldist helitugevust (volume) vähendatakse ootamatute helitugevuse tippude kõrgust (peak limit) laiendatakse dünaamilist skaalat (dynamic expansion) kitsendatakse dünaamilist skaalat (dynamic compression) Eelmasterdamine (i.k premastering) on masterdamise etapp, mille käigus sisestatakse ja kontrollitakse träkkide nimetusi ja indekseid, määratletakse träkkidevaheliste pauside kestused ja sisestatakse nõutavad toote informatsioonikoodid ISRC ja EAN. Eelmasterdamise tulemuseks on premaster-CD, mis vastab audio CD Punase raamatu standardile (Red-Book-Standard) (vt Vikerkaareraamatud). Vinüülplaatidel valmistati matriitsina n-ö negatiivne vorm. CD-de tiražeerimisel on matriitsiks klaasmaster.
Üürnik (täpsustus)

Üürnik on juriidiline või füüsiline isik, kes võtab üürile kinnisvara. "Üürnik" on ka mitme filmi eestikeelne pealkiri: "Üürnik" ("The Lodger") on Alfred Hitchcocki film aastast 1927 "Üürnik" ("Le locataire") on Roman Polański film aastast 1976 "Üürnik" ("The Lodger") on David Ondaatje film aastast 2009. Film on Hitchcocki filmi uustöötlus. "Üürnik" ("The Resident") on Antti Jokineni film aastast 2011. "Üürnik" oli Kaire Vilgatsi ja ansambli Köök esitatud laul lauluvõistlusel Eesti Laul 2009.
Ants Laikmaa preemia

Ants Laikmaa preemia on Ants Laikmaa mälestuseks õpilastele antav kunstipreemia. Preemiat annab Läänemaa maavalitsus alates 1991. aastast kord aastas. Preemia laureaat valitakse välja preemiakomisjonile esitatud tööde hulgast. 1991 – Paul Teesalu 1992 – Paul Teesalu 1993 – Kerstin Hallik 1994 – Moonika Teemus 1995 – Evelyn Zeeman, Aivar Weide 1996 – Indrek Rand 1997 – Kristi Lents 1998 – Piret Bergmann 2000 – jäi välja andmata 2001 – Liina Prank
Hydrelaps

Hydrelaps on maoperekond. Perekonda Hydrelaps klassifitseeritakse roomajate andmebaasis üks maoliik: Hydrelaps darwiniensis BOULENGER, 1896. Peter Uetz & Jakob Hallermann, Hydrelaps Roomajate andmebaas veebiversioon (vaadatud 26.11.2013) (inglise keeles) Sissekanne AWD-s Sissekanne ITIS-es Sissekanne IUCN-is Sissekanne NCBI-s Sissekanne ReptileDB-s Sissekanne WoRMS-is Selles artiklis on kasutatud prantsuskeelset artiklit fr:Hydrelaps darwiniensis seisuga 26.11.2013.
Kolpophis

Kolpophis on maoperekond. Perekonda Kolpophis klassifitseeritakse roomajate andmebaasis üks maoliik: Kolpophis annandalei Laidlaw, 1901. Peter Uetz & Jakob Hallermann, Kolpophis Roomajate andmebaas veebiversioon (vaadatud 26.11.2013) (inglise keeles) Sissekanne AWD-s Sissekanne ITIS-es Sissekanne IUCN-is Sissekanne ReptileDB-s Sissekanne WoRMS-is Selles artiklis on kasutatud prantsuskeelset artiklit fr:Kolpophis annandalei seisuga 26.11.2013.
Thalassophis

Thalassophis on maoperekond. Perekonda Thalassophis klassifitseeritakse roomajate andmebaasis üks maoliik: Thalassophis anomalus (SCHMIDT, 1852). Peter Uetz & Jakob Hallermann, Thalassophis Roomajate andmebaas veebiversioon (vaadatud 26.11.2013) (inglise keeles) Sissekanne AWD-s Sissekanne ITIS-es Sissekanne IUCN-is Sissekanne ReptileDB-s Sissekanne WoRMS-is Selles artiklis on kasutatud prantsuskeelset artiklit fr:Thalassophis anomalus seisuga 26.11.2013.
Parahydrophis

Parahydrophis on maoperekond. Perekonda Parahydrophis klassifitseeritakse roomajate andmebaasis üks maoliik: Parahydrophis mertoni (ROUX, 1910). Peter Uetz & Jakob Hallermann, Parahydrophis Roomajate andmebaas veebiversioon (vaadatud 26.11.2013) (inglise keeles) Sissekanne AWD-s Sissekanne ITIS-es Sissekanne IUCN-is Sissekanne ReptileDB-s Sissekanne WoRMS-is Selles artiklis on kasutatud prantsuskeelset artiklit fr:Parahydrophis mertoni seisuga 26.11.2013.
Hoonimine

Hoonimine on viimistlusmeetod, mis võimaldab saada suure täpsusega siledaid, spetsiifilise mikroprofiiliga silindrilisi sisepindu. Niisugune profiil on vajalik näiteks õlikihi hoidmiseks hõõrdepinnal, näiteks mootori silindril. Abrasiivlõikuriks on pöörlevasse hoonpeasse kinnitatud luisud.
Roman Putin

Roman Putin (vene keeles Роман Игоревич Путин; sündinud 10. novembril 1977 Nõukogude Liidus Vene NFSV-s Rjazanis) on vene ettevõtja ja avaliku elu tegelane, Venemaa taekwondo föderatsiooni president. President Vladimir Putini nõopoeg Roman Putin on tiiviklennukeid tootva MRT-AVIA kaasomanik. Harriet Alexander ja Yekaterina Kravtsova (14. märts 2014). "Putin Consulting opens for business in London - just don't ask to speak to Mr Putin". The Daily Telegraph. Moskva. Vaadatud 11. jaanuaril 2019.  Roman Putin – pildid, videod ja helifailid Wikimedia Commonsis Taekwon-Do ITF föderatsiooni Vene osakond MRT Avia ametlik koduleht
9,5-millimeetrine film

9,5-millimeetrine film on vanim kitsasfilmi formaat. Formaadi võttis 1922. aastal kasutusele Pathé firma, et valmistada odavaid filmikoopiaid kodukasutajatele, kuid hiljem leiutati ka vastav kaamera. Erinevalt teistest filmiformaatidest on 9,5-millimeetrisel filmil perforatsiooniaugud filmi keskel kaadrite vahel, mitte äärtes. Niisugune paigutus võimaldab filmilindi laiust paremini kasutada (9,5-millimeetrise filmi kaader on peaaegu sama lai kui 16-millimeetrisel filmil), kuid kaasneb suurem kriimustuste oht. Filmi laius valiti selline, sest 35-millimeetrisest filmist saab pärast perforeeritud äärte eemaldamist valmistada kolm 9,5-millimeetrist filmilinti. Pärast Teist maailmasõda 9,5-millimeetrise filmi populaarsus vähenes 1960. aastail miinimumini odavama, kuid tunduvalt halvema pildikvaliteediga 8-millimeetrise filmi konkurentsi tõttu ning seda jäid kasutama vaid vähesed entusiastid. Väike pühendunud 9,5-millimeetrise filmi kogukond eksisteerib tänaseni (2023). [1] [2]
Idaho

Idaho on Ameerika Ühendriikide osariik 1890. aastast alates. Põhjas piirneb Kanada Briti Columbia provintsiga, läänes USA Washingtoni ja Oregoni osariigiga, lõunas Nevada ja Utah' osariigiga ning Wyomingi ja Montana osariigiga idas. Esimesed eurooplased jõudsid Idaho aladele 1805. aastal. Sellal elas seal hinnanguliselt 8000 indiaanlast (sahaptinid, šošonid). California kullapalaviku ajal läbis osariiki palju inimesi, kuid vähesed jäid sinna pidama. Esimene linn oli mormoonide 1860. aastal asutatud Franklin. 1861. aastal leiti Idahost kulda ja pärast seda hakkas sinna rohkem immigrante minema. 2020 United States Census, vaadatud 20.03.2022. Idaho osariigi koduleht
Merimadu

Merimadu (Hydrophis) on maoperekond. Merimadude perekonda klassifitseeritakse roomajate andmebaasis järgmised maoliigid: Hydrophis atriceps Günther, 1864 Hydrophis belcheri (Gray, 1849) Hydrophis bituberculatus (Peters, 1872) Hydrophis brooki Günther, 1872 Hydrophis caerulescens (Shaw, 1802) Hydrophis cantoris (Günther, 1864) Hydrophis coggeri Kharin, 1984 Hydrophis curtus (Shaw, 1802) Hydrophis cyanocinctus (Daudin, 1803) – vöödiline merimadu Hydrophis czeblukovi Kharin, 1984 Hydrophis donaldi Ukuwela, Sanders & Fry, 2012 Hydrophis elegans (Gray, 1842) – elegantne merimadu Hydrophis fasciatus (Schneider, 1799) Hydrophis gracilis (Shaw, 1802) Hydrophis hardwickii Gray, 1834 Hydrophis hendersoni (Boulenger, 1903) Hydrophis inornatus Gray, 1849 Hydrophis jerdonii Gray, 1849 Hydrophis kingii (Boulenger, 1896) Hydrophis klossi Boulenger, 1912 Hydrophis laboutei (Rasmussen & Ineich, 2000) Hydrophis lamberti (Smith, 1917) Hydrophis lapemoides (Gray, 1849) Hydrophis macdowelli Kharin, 1983 Hydrophis major (Shaw, 1802) Hydrophis mamillaris (Daudin, 1803) Hydrophis melanocephalus (Gray, 1849) Hydrophis melanosoma Günther, 1864 Hydrophis nigrocinctus (Daudin, 1803) Hydrophis obscurus Daudin, 1803 Hydrophis ornatus (Gray, 1842) Hydrophis pachycercos Fischer, 1855 Hydrophis pacificus (Boulenger, 1896) Hydrophis parviceps Smith, 1935 Hydrophis peronii (Duméril, 1853) Hydrophis platurus (Linnaeus, 1766) Hydrophis schistosus (Daudin, 1803) Hydrophis semperi (Garman, 1881) – luzoni merimadu Hydrophis sibauensis (Rasmussen, Auliya & Böhme, 2001) Hydrophis spiralis (Shaw, 1802) – spiraalne merimadu Hydrophis stokesii (Gray, 1846) Hydrophis stricticollis (Günther, 1864) Hydrophis torquatus (Günther, 1864) Hydrophis viperinus (Schmidt, 1852) Hydrophis vorisi Kharin, 1984 Hydrophis zweifeli Kharin, 1985. Loomade elu 5:308. Peter Uetz & Jakob Hallermann, Hydrophis Roomajate andmebaas veebiversioon (vaadatud 26.11.2013) (inglise keeles) Sissekanne AWD-s Sissekanne ITIS-es Sissekanne IUCN-is Sissekanne NCBI-s Sissekanne ReptileDB-s Sissekanne veebisaidil Wikispecies Sissekanne WoRMS-is P. Gopalakrishnakone, Sea Snake Toxinology, lk 179-181, 1994, Singapore University Press, ISBN 9971 69 1930, Google'i raamat veebiversioon (vaadatud 25.11.2013) (inglise keeles) Selles artiklis on kasutatud prantsuskeelset artiklit fr:Hydrophis seisuga 26.11.2013.
Superfiniš

Superfiniš on viimistlusmeetod, mille puhul nagu hoonimiselgi kasutatakse lõikuritene luiske, kuid hoonimisest erinevalt saab lisaks silindrilistele sisepindadele töödelda ka silindrilisi ja koonilisi välispindu ning tasapindu.
Tangeriin

Tangeriin on tangeriinipuu vili. Tangeriinid on väiksemad ja lapikumad kui apelsinid. Vilja maitset peetakse mitte nii hapukaks ja pigem magusamaks kui apelsinil. Tangeriinid on õhukese ja kergesti eemaldatava koorega. Tangeriine süüakse sõrmede vahelt iseseisva suupistena või lisatakse salatitele, magustoitudele ja muudele roogadele. Tangeriinid on head C-vitamiini, foolhappe ja beetakaroteeni allikad.
Plankimine

Plankimine on abrasiivviimistlusprotsess, mille puhul abrasiivosakesed on surutud töödeldava pinna ja suhteliselt pehmest materjalist (malm, vask) plankuri vahele. Meetodit kasutatakse tavaliselt suure täpsusega tasapinnalisuse saavutamiseks.
Foia-foia keel

Foia-foia keel (foia foia, foyafoya, foiafoia) on Üld-Uus-Guinea hõimkonda Paapua lahe keelte hulka kuuluv Paapua keel, mida räägitakse Paapua Uus-Guinea Lääneprovintsi kaguosas Bamu jõe harujõe kaldal Bibisa külas. Foia-foia sugulaskeelteks on minanibai, mubami, hoyahoya ja hoia hoia keeled. Foia-foia keele kõnelejaid on 2006. aasta seisuga 196 inimest ning keel kuulub ohustatud keelte hulka. Foia-foia keele ISO 639-3 kood on ffi. Keeles on 6 vokaali (a, i, e, u, o, ã) ja 15 konsonanti (p, b, m, n, Φ, f, t, d, n, s, l, k, g, ' , h). Konsonantidest on foia foia keeles olemas näiteks bilabiaalne plosiiv [ p ], [ b ], nasaalsed [m ] ja [ n ], plosiivid [ t ], [d ], frikatiivid [ ɸ ], [ f ], [ s ] ja [ h ] ning velaarid [ k ], [g ]. Silbimustrina on kasutusel v-vc . Keele prosoodia kasutab kõiki kolme võimalikku foneetilist dimensiooni: nii kestust, rõhku kui ka põhitooni. Foia-foia keeles puuduvad kirjapandud dokumendid, ainus teadaolev kirjalik tekst selles keeles on keeleteadlase poolt loodud ladina kirjal põhinev tähestik ning keelenäited. Konsonantide hääldus ja näidissõnad: p - papato, u'pau d - dabua dabua, kolosaido b - boitone, ɡabo n - nida, pane m - mabumono s - sino, kouso towomu l - lika, kabelewa ɸ - futi, nekaedefinimo k - kahalie, sikoli f - fawo, malefu g - gabo, sologa t - tokemo ʔ - gi'a h - hiwio, behige Vokaalide hääldus koos näitesõnadega: i - ibisa, kiɡio, duliɡi e - edikawibuo, fetu, behe a - abiai, fawo, kowia u - usu, sokulu, awu o - otoɡabo, elokito, bowo ɑ - āɡesa, eatā - Naho dakunbinimo no monokakiawo damo iti makudobaomo boniomono dauba dokaiwolemiomo tulama sa. (Eelmisel laupäeval käisin ma koos oma naisega kalal.) - No menikenobaomo obosa nikenobao namo sabade siwio papato gamiso, ama nane pane maobamomo ebi ame gamise gilubo ekaiamo, gilubo tene benikadibenimo mani mono. (Me võtsime kanuu ja sõitsime mööda jõge allavoolu.) http://www-01.sil.org/iso639-3/cr_files/2006-095_ffi.pdf "arhiivikoopia" (PDF). Originaali (PDF) arhiivikoopia seisuga 2. detsember 2013. Vaadatud 26. november 2013.{{cite web}}: CS1 hooldus: arhiivikoopia kasutusel pealkirjana (link)